SAWAD โชว์งบ Q1 กำไรโตทะลัก 31% แตะ 1.36 พันลบ. เหตุรายได้พุ่ง-ค่าใช้จ่ายลด!
SAWAD โชว์งบ Q1 กำไรโตทะลัก 31% แตะ 1.36 พันลบ.เหตุรายได้พุ่ง-ค่าใช้จ่ายลด!
17 พ.ค. 2564

บริษัท ศรีสวัสดิ์ คอร์ปอเรชั่น จำกัด (มหาชน)  หรือ SAWAD รายงานผลการดำเนินงานไตรมาส 1 สิ้นสุดวันที่ 31 มีนาคม 2564

โดยผลการดำเนินงานเพิ่มขึ้นเนื่องจากรายได้รวมไตรมาส 1/2564 อยู่ที่ 2,806.08 ล้านบาท เพิ่มขึ้นจากไตรมาส 1/2563 อยู่ที่ 2,786.43 ล้านบาท โดยส่วนใหญ่มาจากรายได้อื่นๆในไตรมาส 1/2564 อยู่ที่ 905.35 ล้านบาท เพิ่มขึ้นจากไตรมาส 1/2563อยู่ที่ 699.67 ล้านบาท ซึ่งเป็นผลมาจากกำไรจากการเปลี่ยนแปลงประเภทเงินลงทุนในบริษัทย่อยเป็นบริษัทร่วม
นอกจากนี้ค่าใช้จ่ายค่ารวมไตรมาส 1/2564 อยู่ที่ 742.22 ล้านบาท ลดลงจากช่วงเดียวกันของปีก่อนอยู่ที่ 1,189.13 ล้านบาท โดยส่วนใหญ่มาจากค่าใช้จ่ายในการบริการ และค่าใช้จ่ายในการบริหารลดลง